قلبى ومفتاحه

قلبى و مفتاحه اغنيه مصريه الفها فتحى قوره و لحنها و غناها فريد الأطرش

   كلمات 

قلبى و مفتاحه دول ملك ايديك

و مساه و صباحه بيسألنى عليك

قلبى و مفتاحه دول ملك ايديك

و مساه و صباحه بيسألنى عليك

قلبى و مفتاحه و مفتاحه دول ملك ايديك

.....

كان حبك شمع فى يوم عيدى

و طفاه الدمع و تنهيدى

من يوم ما ايديك لمست ايدى

و كانك قلت يا نار إيدى

و مادام مشغول يا حبيبى

مش كنت تقول يا حبيبى

دا القلب جراحه من رمش عينيك

و مساه و صباحه بيسألنى عليك

قلبى و مفتاحه و مفتاحه دول ملك ايديك

.....

يا حبيبى يا ريت ابئا حبيبك

و اكون من بختك و نصيبك

دا انا مهما بتقسا برضه راضى بك

و تسيبنى الروح قبل ما اسيبك

قلبى عمل ايه يا حبيبى

ليه تقسا عليه يا حبيبى

وحشته افراحه من شوقه اليك

و مساه صباحه بيسالنى عليك

قلبى و مفتاحه و مفتاحه دول ملك ايديك

.....

ياللى ما يصعبش عليك غالى

و فى بحر هواك الموج عالى

و الكلمه الحلوه اللى فى بالى

تحرم لو غيرك قالها لى

.....

قلبى الحيران يا حبيبى

و عينيا كمان يا حبيبى

هجرونى و راحو هايمين حواليك

و مساه و صباحه بيسالنى عليك

قلبى و مفتاحه و مفتاحه دول ملك ايديك

 شوف كمان 

 ليستة اغانى فريد الاطرش

 لينكات برانيه 
 https://m.youtube.com/watch?v=kEEWcjzJgAQ

 مصادر 

 كلمات اعلان أغنية قلبى ومفتاحه لمؤسسة دكتور مجدى يعقوب 

تصنيف:اغانى فريد الاطرش
تصنيف:اغانى باللغه المصريه
تصنيف:كلمات اغانى